Ghita Nørby

**Ghita Nørby** (født 1935) er en dansk skuespiller som har hatt et langvarig ansettelsesforhold til Det Kongelige Teater. Hun har også spilt i flere film- og TV-produksjoner.

## Liv og virke
Ghita Nørby vokste opp i Nyhavn nr 10 med en far som var kammersanger ved Det Kongelige Teater like ved, en mor som var pianist, og en bror som var tre år yngre. Ved luftangrep under andre verdenskrig søkte familien tilflukt i restauranten *Gilleleje* i første etasje. Ghita Nørby har dysleksi og ble i skoletiden ansett for å være evneveik, som medførte at hun ikke torde å gå opp til eksamen artium.

Hun ønsket å bli skuespiller, og mens foreldrene var bortreist på ferie, oppsøkte hun Nordisk Film, som hadde hatt en liten annonse på baksiden av *[[Berlingske Tidende]]* om at de søkte unge piker. Ettersom hun hadde hørt at Nordisk Film drev med hvit slavehandel, torde hun ikke gå alene, men fikk følge av en av sine foreldres venner. Dette initiativet resulterte i at foreldrene sendte henne på folkehøyskole (Askov højskole), der hun trivdes godt og ble mer selvstendig. Etterhvert fikk hun elevplass ved Det Kongelige Teater. Her hadde hun opp gjennom årene en rekke sentrale roller.

Nørby har medvirket i over hundre spillefilmer og hadde sin filmdebut i 1956. Hun har også medvirket i flere TV-produksjoner; blant annet den danske dramaserien *[[Matador (TV-serie)|Matador]]* (1978–1982), den bisarre thriller-serien *[[Riget]]* (1994), *[[Riget II]]* (1997) og den skandinaviske krimserien *[[Ørnen (TV-serie)|Ørnen]]* (2004–2006).

## Familie
Nørby giftet seg i ung alder med arkitekten Mogens Garth-Grüner som var vokst opp på godset Lille Svenstrup ved Ringsted. Han var plaget av depresjon og tok sitt liv, slik at hun ble en svært ung enke. Senere giftet hun seg med popsangeren Dario Campeotto, som hun fikk sitt eneste barn, Giacomo, med. Campeotto var oppvokst i Danmark, men paret bosatte seg utenfor Torino i et stort hus sammen med hans foreldre, hans bestemor og yngste søster, fire generasjoner under ett tak. Hun konverterte også til katolisismen. Paret drev gavebutikken *Dinamarca* i sentrum av Torino. Dansk design var etterspurt, og butikken overlevde parets skilsmisse. Hun ble deretter gift med skuespiller Jørgen Reenberg. Dette ekteskapet ble oppløst i 1978. I 1984 ble hun gift med pianist Svenn Skipper. Dette ekteskapet ble oppløst i 2011.

## Filmografi (utvalg
* 2014 – *[[Stille hjerte]]*
* 2011 – *[[Mennesker i solen (film)|Mennesker i solen]]*
* 2008 –  *[[Maria Larssons evige øyeblikk]]*
* 2007 – *[[O'Horten]]* 
* 2006 – * Wellkåmm to Verona* 
* 1996 – *[[Hamsun (film)|Hamsun]]*   
* 1992 –  *[[Den gode viljen]]*
* 1989 –  *[[Dansen med Regitze]]*
* 1989 –  *Walter & Carlo i Amerika*
* 1987 –  *[[Babettes gjestebud (film)|Babettes gjestebud]]*
* 1970 –  *[[Sangen om den røde rubin (film)|Sangen om den røde rubin]]*
* 1979 -  Matador

## Utmerkelser
* 2006 – Medaljen Ingenio et arti.
* – Guldbaggen for beste kvinnelige birolle for *[[Fyra veckor i juni]]*
* – Robertprisen for årets kvinnelige birolle for Arven
* – Zulu Award for beste kvindelige birolle for Arven
* – Guldbaggen for beste kvinnelige hovedrolle for *[[Hamsun (film)|Hamsun]]*
* 1996 – Kommandør av Dannebrogordenen
* – Robertprisen for årets kvinnelige birolle for Sofie
* – Bodilprisen for beste kvinnelige hovedrolle for Freud flyttar hemifrån
* – Robertprisen for årets kvinnelige hovedrolle for Freud flyttar hemifrån
* 1991 – Ole Haslunds Kunstnerfond
* – Robertprisen for årets kvinnelige hovedrolle for *Dansen med Regitze*
* – Bodilprisen for beste kvinnelige hovedrolle for *Dansen med Regitze*
* – Bodilprisen for beste kvinnelige birolle for Pengene eller livet
* – Bodilprisen for beste kvinnelige hovedrolle for Den korte sommer
*1978 – Olaf Poulsens Mindelegat
*1975 – Läkerols kulturpris
*1974 – Tagea Brandts Rejselegat
*1973 – Teaterpokalen

## Referanser


## Eksterne lenker
*